JUMAL KÕNELEB
Tere ja tere tulemast jälle vaatama saatesarja "Jumal kõneleb".
Täna räägime armastusest.
Oleme meie kristlikus koolis, kus teeme iga päev armastusetööd.
Jumal on andnud meile nägemuse,
et peame keskenduma sellele,
mis on laste ja noorte jaoks kõige tähtsam.
See on armastus.
Me teame seda nii psühholoogidena kui Piibli kaudu,
et pole midagi tähtsamat, kui armastus.
Ja kui inimene saab kogeda, uskuda ning mõista, et Jumal on armastus;
et Ta hoolib ja on alati minu poolel, ega kunagi minu vastu;
Ta on alati minu poolel ja alati koos minuga,
siis see annab elule aluse, mis on püsiv.
Seda me siin iga päev ehitamegi.
Sellest on väga lihtne rääkida
ja sellest on lihtne mõtiskleda üksi kodus diivanil istudes,
aga kuidas on siis, kui tuleb minna inimeste keskele?
Siis muutub see higistama-ajavaks tööks.
Vahel on tõesti nii.
Õnneks on meil lasteaias ja koolis nii vägev personal,
et nendega ei ole vaja stressi tunda.
Kui Issand andis meile sellise käsu, et me üksteist armastaksime,
nagu Tema on meid armastanud (Johannese 15:12),
siis mida see konkreetselt argielus tähendab?
Ja mida see ka minu elus või me koolis ja lasteaias tähendab ?
Me mõtleme iga päev, kuidas armastus välja näeb?
Kuidas see argielus välja näeb? Kuidas seda välja elada?
Kuidas seda tehakse?
Mida see konkreetselt tähendab?
Kuidas on võimalik seada armastus esikohale elus?
Oleme teinud seda tööd juba 21 aastat.
Võiks arvata, et oleme aastate jooksul hakanud mõtlema,
et armastus pole ikka nii oluline ja on pigem kõrvalise tähtsusega.
Võibolla tuleks ikka panustada
rohkem millessegi muusse selles koolis ja lasteaiatöös.
20-aastane kogemus lastega töötamises on ju ikka pikk.
Juhtunud on aga see, et nende 20-aastaga
on see nägemus muutunud ainult tugevamaks ja süvenenud.
Me pidevalt õpime seda
ja see osutub endiselt targaks mõtteks.
Vili, mis sellest tuleb ja see, mida sellest ise õpime
osutub kogu aeg üha targemaks ja toimivamaks.
Kui hakata armastust rakendama, siis see ka paljuneb ja kasvab.
See kerkib ja lisandub erinevates valdkondades,
avaldades üha laiemat mõju.
Samal ajal, olles teinud seda tööd üle 20 aasta,
võib märgata, et on erinevad suunad.
Räägitakse rõõmsa õppimise revolutsioonist
või sellest, et koolides peaks olema rohkem infotehnoloogiat,
et kõik toimiks nagu peab.
Tuleb muuta klassiruume suuremaks, soovitatakse loobuda koolipinkidest.
Igasuguseid ideid tuleb ja läheb.
Sellest polegi midagi
ja võibki kasutada erinevaid meetodeid,
aga samas on siiski kogu aeg näha, et armastus on siiski kõige olulisem.
Lastega tegeledes märkab, et kõige tähtsam on aluse rajamine:
lastele tähelepanu pööramine,
nende kuulamine, piiride kehtestamine,
et oleks rahulik õppekeskond ja laps kogeks turvatunnet.
Kõik, mis on seotud armastusega, see on kõige olulisem.
Kõik muu tuleb selle viljana, aga miski ei või asendada armastust.
Sa töötad igapäevaselt lastega - nii algklassides kui vanemate lastega.
Oled sa selles ikka 100% kindel?
Sa töötad pidevalt erinevate klassidega
ehk sa tegeled pidevalt erinevate laste gruppidega.
Ühtlasi on sul kogu aeg kolleegid ümber.
Sinu tööks on pidev paljude inimestega suhtlemine.
Oled sa selles 100% kindel
ja sa pole tulnud mingile muule mõttele,
et mõni muu asi näiteks võiks olla toimivam?
Ma pole 100% kindel, vaid ma olen selles 1000% kindel.
Piibelgi räägib sellest 1. Korintlastele 13:1-3.
See sobib tohutult hästi ka koolimaailma.
1. Korintlastele 13:1-3:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike
ja kui mul oleks kogu usk,
nii et ma võiksin mägesid teisale tõsta,
aga mul ei oleks armastust,
siis poleks minust ühtigi.
Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
See on tõsiselt paljastav kirjakoht.
See sobib väga hästi kooli ja lasteaia eluga.
Kui meil oleks ka kõige paremad pedagoogilised lahendused
ja digitaalsed vahendid, mis meil muide on igati olemas;
kui õpilased õpiks rääkima kõiki maailma keeli
ja teaksid kõiki maailma põnevaid saladusi;
kui teadmiste tase oleks kõrgeim
ja õpilased saaksid kõigis õppeainetes maksimumhindeid
ning neil oleksid diplomid
ja kui neil oleks veel ka usku, et tervendada kõik haigused,
siis tunduks nii, et oleme tõeliselt edukad.
Kõik oleks täiuslik.
Nii head tunnistused ja lapsed, kes palvetavad haigete eest
ja kõik saavad terveks.
Nii palju imetlusväärset!
Ometi ütleb Piibel, et isegi, kui see kõik oleks olemas,
aga meil ei oleks armastust,
siis poleks sellest mingit kasu.
See on päris metsik sõnum.
Kuidas sa seda argipäevatöös märkad?
Kui laps ei tunne ennast hästi.
Kui laps on rahutu ja murelik
või kuidagi muul moel tavalisest erinev,
siis on täeiesti ükskõik, kui hea pedagoog sa oled
ja kui hea tehnika sul on kasutada.
Laps ei saa keskenduda ega pääse sellest valust üle.
Sellepärast ongi armastav õhkkond kõige olulisem.
Kui laps tunneb end turvaliselt,
kui teda pannakse tähele ja kuulatakse ära;
kui ta kogeb, et temast hoolitakse sellisena nagu ta on,
siis see loob õhkkonna,
milles ta suudab õppida ja keskenduda.
See on kõige tähtsam asi.
Armastuse atmosfääri loomine on kõige olulisem töö.
See atmosfäär peab valitsema.
See sisaldab seda, et õpilasi ei kiusata
vaid õpilane võib julgelt tulla kooli
ega pea muretsema, mida temast mõeldakse.
Sellepärast on ka piiride kehtestamine armastuse osa.
Kui nende asjade eest ei hoolitseta ja need ei ole korras,
siis Piibli sõnul võib õpetada tohutul hulgal uusi keeli ja muid asju,
aga see ei kanna head vilja.
Seega, kas sa märkad, kui klassis on mingi hõõrumine
või vahetunni ajal on mindud tülli?
Märkad sa seda
ja pead sa seetõttu oma plaane muutma?
Plaane muutma ei pea, aga pean tegelema sellega esmalt.
Kui on olnud mingi tüli,
tuleb see enne tunni algust ära klaarida.
Ma ju näen, kuidas sa kodus ette valmistad.
Nii keemiatundideks kui kõigeks muuks.
Sul on mitmesuguseid vahvaid asju, mida sa laste jaoks kaasa võtad,
aga nüüd sa räägid sellest, mis juhtub, kui...
Ehk siis, sa pead ikka väga palju panustama armastusse.
Jah, aga seda tänu sellele armastuse nägemusele,
mis on osa mu südamehoiakust.
Ma olen ju õppinud tundma Jumalat kui armastust.
See mõjub nii, et ma kogu aeg hoolin sellest.
See on mulle kogu aeg kõige tähtsam, kuidas õpilased ennast tunnevad.
Mitte see, mis hindeid nad saavad, kuigi halvad hinded teevad muret ikka.
Ma jälgin kogu aeg atmosfääri, et see oleks hea ja rahulik,
et oleks hea läbisaamine ja lastel oleks ka lõbus.
See on kõige olulisem.
Muidugi ma valmistan tunde ette ja me teeme keemias vahvaid katseid,
aga see ei ole kõige tähtsam.
Seetõttu tahan ka öelda sulle,
kes sa oled lapsevanem või kasvataja,
et pole midagi olulisemat kui armastus.
Vahelmeil kristlastena nihkub usk armastusest ettepoole,
aga see ei kanna samuti head vilja.
Lapsed peaksid alati tundma, et nad on armastatud.
Kõigele vaatamata.
Vaatamata ka sellele, kas nad usuvad nii nagu meie usume.
Sest Jumal on selline.
Ta ei pööra kunagi selga
ega sulge kunagi oma südant kellegi eest.
Ta armastab kõiki sõltumata sellest, kas nad on usklikud või mitte.
Sõltumata sellest, kas nad teevad õigeid asju või mitte.
See ei tähenda seda, et täiskasvanud ei peaks sekkuma,
kui me lapsed teevad valesid asju,
aga südameühendus peab alati säilima.
Siis me lapsed ka kogevad,
et nad tohivad rääkida ka rasketest asjadest
ja tunnistada asju, mis teevad haiget.
Nad saavad paluda andeks,
kui kogu aeg säilib armastuse atmosfäär.
See on väga oluline.
Armastus enne kõike muud.
Paulus kirjutab 1. Korintlastele 12:31:
"Aga taotlege suuremaid armuande!"
Ja siis ta ütleb veel: "Ja ma näitan teile veel ülevama tee."
Soomekeelses tõlkes: "võrreldamatu tee".
Sõna, mida kasutatakse algkeeles, tähendab kõrgemat, ülevamat teed.
Paulus räägib siin armastusest.
Ülekaalukalt paremat teed, ülikülluslikku teed.
Mõõtmatult paremat teed. Eriliselt säravat teed.
Armastus on supersärav tee.
Oivaline ja kõike muud ületav tee.
Me ju saime Issandalt sõnumi,
et 2020. aasta on armastus-ärkamise aasta.
Sündigu nõnda! - Aamen.
Kui sa said selle sõnumi Jumalalt,
siis Issand rääkis mulle sellest samast asjast.
Issand ütles mulle palve ajal,
et Ta soovib, et keskenduksin täielikult armastuse sõnumile.
Kõik muu on ka tähtis.
Usk, tervenemine, majanduslik õnnistus ja abiandmine -
need kõik on olulised teemad
ja ma olen neist ka jutlustanud ning rääkinud
ja isegi raamatuid kirjutanud.
Aga Issand ütles mulle,
et jätaksin nüüd kõik muu kõrvale ja keskenduksin armastusele.
See oli imeline sõnum.
Issand küsis mult veel, kas tahan sellele üleni pühenduda
ja ma vastasin: "Jah."
Issand oli mulle vaimus nii ligi ja ma sain ka imelise ilmutuse,
et kui pühendun üleni Tema armastusele,
siis ma pühendun ka Talle.
Sest Tema on armastus.
Kui annan endast kõik armastusele, siis annan kõik ka Temale
ja saan ka vastu kõik.
See pole lihtsalt üks Tema omadustest,
vaid Jumal ongi armastus.
Liigutav oli ka see, et selle palve ajal viis Issand mind vaimus taevasse,
kuigi istusin elutoas toolil edasi,
aga ma nägin vaimus taeva väravat ja ma läksin Issandaga sellest sisse.
Inimesed olid seal väga rõõmsad nagu see seal kindlasti päriselt ongi.
Issand juhatas mind selgelt
ja me jõudsime ühele lagedale paltsile, kus põles tuli.
Kõrge valge leek.
See oli tohutult kirgas tuli ja Issand seisis selle taga.
See tulease Tema ees oli Jumala kirkuse tuli.
Issand palus mul astuda selle sisse.
Tundsin, et see tuli on nii tugev ja kirgas,
et ma ei tahtnud astuda sellesse.
Piibel aga ütleb:
"Sest armastus on tugev nagu surm, armukadedus julm nagu surmavald.
Selle lõõsk on tulelõõsk, selle leegid Issanda leegid."
See on kirjas Ülemlaulus 8:6
Ma tundsin, et see leek on Issanda armastus
ja kui ma sellesse siis astusin, põletas see ära kõik üleliigse.
Kõik põles söeks.
Kõik mu jõupingutused ja üritamised,
kõik uskmatus ja mure.
Kõik põles tuhaks.
See tuli põletas kõik ära ja Issand ütles:
"Nüüd on see tuli ka sinus ja sa saad seda eneses kanda."
Ma tunnen, kuidas Issnad tahab
sütitada selle tule meie kõikide elude kohal,
et Jumala armastuse tuli võiks põletada ära kõik üleliigse.
Kõik üleliigse.
Et kõik omas jõus tegutsemine,
kogu patt ja hirm saaks ära põletatud.
Kõik üleliigne põleb tuhaks
ning me saame viimaks rahu ja hingamise.
Halleluuja!
Isa, tulgu Sinu armastuse tuli meie kõikide ellu!
Me kõik võime astuda sellesse armastusse
ja lasta sel ennast muuta.
Jumala armastus, mis muudab meid.
Jumala armastus võib olla esimesel kohal.
Armastus on üks selline asi, mis ka lõikab
ja see on meie jaoks väljakutse.
See seab asjad õigesse tähtsusejärjekorda
ja toob kaasa terve suhtumise inimsuhetesse.
See tuletab meelde heaolu.
Ma võin end hästi tunda.
Armastuse juurde kuulub alati ka minu enese heaolu.
Armastus ei ole armastus, kui kõigil teistel läheb hästi,
aga ma ise ohverdan oma elu nii, et põlen täielikult läbi.
See ei ole armastus.
Armastus on tervik ja räägib armastusest igas suunas.
See räägib kõigile, keda see puudutab.
See tähendab tervist ja head olemist.
Just see, et Jumal on armastus - see toob kaasa rahunemise.
See pole ise-pingutamise-teoloogia.
Jeesus on andnud meile käsu armastada üksteist
nagu Tema on meid armastanud.
Kuidas ma saan armastada teisi nii nagu Tema on meid armastanud,
kui Ta ei saa esmalt armastada mind?
Esimene asi, mida Jeesus enne kõige tegemist koges,
olid Isa sõnad Talle:
"Sina oled minu armas Poeg, kellest minul on hea meel."
Mõtle sellele, et Ta ütles Jeesusele:
"Sa oled minu armas Poeg, kellest mul on hea meel",
isegi, et Jeesus polnud teinud veel mitte midagi.
Jumalal on sinust hea meel, sest Ta on loonud sind.
Sa oled armastatud, sest Sa oled Tema oma.
Mitte selle pärast, et tegid midagi hästi.
Mitte selle pärast, et palvetasid eriti hardasti.
Sa oled armastatud, sest sa oled armastatud.
See aga rahustab, et võime elada Tema armastusest lähtuvalt,
mitte oma jõupingutustest ega enda armastusest lähtuvalt.
Saame elada Tema armastusest lähtuvalt
ja püsida Tema armastuses ning puhata selles.
See armastus toob kaasa kõik selle, mida muidu üritaksime omas jõus.
Armastus toob kaasa lõõgastumise ja rahu.
Armastusega kaasnevad ka head teod.
Kui olen täidetud armastusega, tahan kallistada Joy'd,
viia talle hommikusöögi voodisse ja olla ta vastu hea.
Tema armastuse tõttu
jaksan ma ka koolis armastada kõiki lapsi.
Selle pärast tahamegi kuulutada ka sinu ellu:
tulgu armastus-ärkamine sinugi ellu!
Aamen.
Palvetame koos sinuga
Aitäh, taevane Isa, et Sina oled armastus.
Aitäh, et Sinus ei ole mingit pimedust.
Jeesus, see oli see sõnum, mille Sa tõid maa peale.
Sa näitasid oma tegude, sõnade ja kõigega, mis Sinus oli,
et Jumalas ei ole mingit pimedust
ja et Tema on armastus.
Issand, ma palun,
et iga igatsev süda võik täna kogeda Sinu armastust.
Et iga janunev süda saaks kogeda Sinu armastust.
Püha Vaim,
armastus on meisse valatud Sinu kaudu,
mistõttu me palume - tule Püha Vaim!
Puuduta igaühe janunevat südant, iga katkist ja igatsevat südant,
et igaüks võiks lõõgastuda, saada terveks ja vabaneda
Sinu armastuse väes.
Aitäh, et kogu maailmakõiksuses ei ole suuremat jõudu armastusest.
Armastus ei hävi iialgi.
Aitäh, Isa.
Tänu, tänu, tänu!
Tänu, et armastuse tuli põleb ja ei ole kunagi ära kustunud.
Armastuse tuli põleb keset seda maailma.
Just nüüd, kui kogu maailm tundub olevat otsekui leekides,
põleb samal ajal ka armastuse tuli.
Sinu armastuse tuli põleb pidevalt ja kogu aeg, Issand.
Me võime nüüd järgida Jani eeskuju ning astuda sellesse armastuse tulle.
Igaüks meist võib julgeda
lasta armastusel opereerida ja ravida meid.
Lasta hirmudel murduda.
Hirmu vägi murdub armastuse väes ja armastuse sees.
Issand, me nõustume armastusega.
Me nõustume sellega, kuigi see tähendab seda,
et meie oma jõud kustub ega ole enam peaosas.
Issand, armastus toob kaasa selle, et Sina oled mu elus peaosas.
Issand, me tõstame oma käed nagu väikesed lapsed.
Nagu väikesed lapsed oma isa poole ja laseme Sul armastada meid.
Tänu, et võime olla Isa lapsed. - Igaüks meist.
Iga meie ihurakk võib kuuluda Isale just nüüd, praegusel hetkel.
Aitäh, Issand, aitäh, Püha Vaim,
et Sa lähed läbi kõikide ihude varvastest alates.
Iga haigus, mis kedagi vaevab, peab nüüd Jeesuse nimel lahkuma.
Aitäh Isa Sinu armastuse tule eest,
mis põletab ära kõik selle, mis pole Sinust.
Põletab ära iga haiguse, valu ja vaeva.
Me käsime haigust just praegu Jeesuse nime väes ja võimus -
kao välja, Jeesuse nimel!
Aitäh täieliku tervise eest!
Kellegi siseorganid kõhupiirkonnas
tervenevad just praegu.
Valu otsekui sulab ära.
Kui on ka olnud mingi kasvaja, siis see tõmbub kokku ja kaob.
Aamen.
Tahame lõpetuseks tänada
kõiki vaatajaid tagasiside eest ja palvesoovide saatmise eest.
Tahame soovida kõigile tõeliselt õnnistatud 2020. aastat!
Olgu see tõeline armastuse aasta.
Jumala armastuse aasta meie kõikide eludes.
Aamen.
Selles pimedas maailmas on tore, et Soomes on telekanal,
mis levitab armastuse rõõmusõnumit.
Ka sina võid olla osaline selles töös.
Helistades 900 1770, annetad 10 eurot.
Toetades oledki osaline evangeeliumi levitamises.
Võid kasutada ka kontonumbreid, mida näed peatselt ekraanil.
Ole õnnistatud ja tea, et Jumal on alati koos sinuga.
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153